La Fundació Princesa de Girona precisa incorporar, per ampliació del seu equip, un/a ***Tècnic/a d’Ocupació***. En dependència de la Responsable de Projectes de Desenvolupament Professional, es responsabilitzarà de la gestió i desenvolupament de projectes per al desenvolupament professional dels joves.

**Entre les seves funcions destaquem:**

* Col·laborar en la millora de processos i organització de l’àrea, participant activament en la implantació i el seguiment dels projectes que es portin a terme. Relació i col·laboració amb altres àrees funcionals en la realització de projectes conjunts.
* Realització del procés de captació dels joves, selecció i avaluació de perfils a través d'entrevistes telefòniques i/o presencials.
* Seguiment periòdic i acompanyament dels processos de millora de l’ocupabilitat.
* Disseny de l'itinerari de desenvolupament professional del jove, en funció del seu perfil.
* Elaboració d'informes de seguiment i d'avaluació.
* Dinamització de les xarxes socials del projecte, amb el suport de l’àrea de Comunicació.
* Suport  en l'organització de tallers per a la millora de les habilitats i competències professionals dels joves.
* Relació amb les diferents Empreses, Institucions, Entitats, etc. que participin en els projectes.
* Gestió de la base de dades del projecte.
* Report a la Responsable de Projectes de Desenvolupament Professional.

**Requisits:**

* Un/a professional amb habilitats interpersonals i de comunicació, amb dots de planificació i organització. Capacitat per treballar en equip i elevada flexibilitat i adaptabilitat per treballar en ambients dinàmics.
* Un/a professional amb una clara orientació als beneficiaris dels projectes, joves amb formació superior, i orientació a resultats, elevat compromís amb els objectius de l’Organització.
* Formació universitària: Graduat/a en Psicologia, Treball Social, Pedagogia, Educació Social o similar. Es valorarà especialització en Recursos Humans i/o formació específica entorn el mercat laboral.
* Experiència mínima de 3 anys en llocs de treball similars. Es valorarà positivament experiència i/o formació en projectes de Mentoring i/o Coaching; en projectes de Responsabilitat Social, Voluntariat Corporatiu; en el desenvolupament/gestió de projectes d'ocupació adreçats als joves.
* Imprescindible domini oral i escrit del català i castellà, es valoraran coneixements d’anglès.
* Nivell avançat d’ofimàtica, domini de MS Office.
* Disponibilitat per viatjar a nivell nacional i flexibilitat horària en funció de les necessitats.

**S’ofereix:**

- Formar part d’una Entitat innovadora i amb projectes de creixement.

- Contracte indefinit a jornada completa (horari partit), estabilitat laboral i un projecte de futur.

- Una retribució econòmica d’acord amb les seves responsabilitats i segons vàlua del candidat/a.